# Marie Balmary

Marie Balmary és una psicoanalista francesa, nascuda a la Bretanya i instal·lada a París, dedicada tant a la pràctica professional de la psiquiatria com a la recerca.
Deixebla de Jacques Lacan, va donar-se conèixer a la dècada de 1970 per la seva relectura del complex d'Èdip descrit per Sigmund Freud. En el seu treball, Balmary intentà recuperar la història del pare d'Èdip, Lai, segons el relat mitològic i l'etimologia del llenguatge, a més de relacionar el complex i la seva descripció freudiana amb la història de la pròpia família de Freud. Les seves conclusions, publicades a L'homme aux statues. Freud et la faute cachée du père (1979), van ser rebutjades per molts dels seus col·legues, fet que va provocar la seva sortida de la Universitat de La Sorbona.
Va prosseguir el seu treball publicant estudis interdisciplinaris en els quals busca els punts de trobada entre la psicoanàlisi, les religions, la Bíblia, la mitologia (especialment la grega) i altres relats fonamentals de la civilització occidental. Defensora de la necessitat de la dimensió transcendent de la persona, ha expressat les seves conviccions en llibres com Freud fins a Déu (2010) i en una de les seves obres més conegudes, El monjo i la psicoanalista (2005), fruit de les seves converses amb Marc-François Lacan, germà petit de Jacques Lacan i monjo benedictí.
L'obra de Marie Balmary ha estat donada a conèixer en català i en castellà per Fragmenta Editorial. Andreu Trilla ha traduït diversos llibres de Marie Balmary del francès al català.

## Obres

* 1979 : L'homme aux statues. Freud et la faute cachée du père
* 1986 : El sacrifici prohibit. Freud i La Bíblia (Le sacrifice interdit. Freud et la Bible), edició catalana per Fragmenta Editorial, 2018. ISBN 978-84-15518-81-5
* 1993 : La divine origine. Dieu n'a pas créé l'homme, edició catalana per Fragmenta Editorial, 2008, L'origen diví, ISBN 978-84-92416-12-7
* 1999 : Abel ou la traversée de l'Eden
* 2001 : Je serai qui je serai
* 2005 : El monjo i la psicoanalista (Le moine et la psychanalyste), edició catalana per Fragmenta Editorial, 2007. ISBN 978-84-92416-76-9
* 2010 : Freud hasta Dios (Freud jusqu'à Dieu), edició catalana per Fragmenta Editorial, 2011. ISBN 978-84-92416-44-8
* 2012 : (amb Daniel Marguerat) Anirem tots al paradís. El judici final en qüestió, edició catalana per (Nous irons tous au paradis) Fragmenta Editorial, 2013. ISBN 978-84-92416-78-3

## Referències

* ↑ «Marie Balmary, psicoanalista». Arxivat de l'original el 2015-06-29. [Consulta: 24 octubre 2015].
* 1 2 Marie Balmary, pàgina a Fragmenta Editorial
* ↑ Robinson, Paul A. Freud and his critics. University of California Press, 1993. ISBN 9780520080294.
* ↑ Braude, Marjorie; American Orthopsychiatric Association. Women, power, and therapy: issues for women. Routledge, 1987. ISBN 9780866566537.
* ↑ 'Freud hasta Dios', el último ensayo de Marie Balmary, una psicoanalista y lectora de la Biblia que «va por libre»
* ↑ «"La persona más útil es la que te salva de la vergüenza".». Arxivat de l'original el 2011-09-01. [Consulta: 24 octubre 2015].
* ↑ La Antigua Biblos: Freud hasta Dios
* ↑ «Comentarios: Freud hasta Dios». Arxivat de l'original el 2016-03-04. [Consulta: 24 octubre 2015].
* ↑ Freud hasta Dios: reseña
* ↑ «"El monje y la psicoanalista"». Arxivat de l'original el 2016-03-03. [Consulta: 24 octubre 2015].
* ↑ El monjo i la psicoanalista: ressenya
* ↑ Trilla, Andreu. «Marie Balmary, una lectura oxigenant». Foc Nou, 01-02-2008. Arxivat de l'original el 2016-03-07. [Consulta: 4 març 2016].

## Enllaços externs

* Vídeo "Presentació de 'Freud fins a Déu' i 'El monjo i la psicoanalista', de Marie Balmary", amb Ramon M. Nogués i Antoni Vicens, al Col·legi Oficial de Psicòlegs de Catalunya, 16-03-2012.
* Vídeo "Espiritualitat i més enllà", diàleg amb Marie Balmary i Daniel Marguerat, moderats per Francesc Torralba, als Diàlegs de Pedralbes, 19-09-2013